paragraph_text: Peter Michael Falk (New York City, 16. rujna 1927.&nbsp;– Beverly Hills, 23. lipnja 2011.) je bio američki glumac, napoznatiji po ulozi poručnika Columba u televizijskoj seriji Columbo. Nastupao je u brojnim filmovima poput Princeza nevjesta, Velika utrka i Next te u televizijskim gostujućim ulogama. Dvaput je nominiran za Oscara (za filmove Ubojstvo, inkorporirano iz 1960. i Džep pun čuda iz 1961.), pet puta je osvojio nagradu Emmy (četiri za Columbo) i jednom Zlatni globus. Redatelj William Friedkin je komentirao Falkovu ulogu u svojem filmu Brinkov posao (1978): "Peter ima širok raspon, od komedije do drame. Mogao bi vam slomiti srce ili bi vas mogao nasmijati."